《过新桥》
宋代·董嗣杲

江城局吟思，每觉心神悄。
意行西郊旷，直渡新桥小。
香传酒垆异，枕此清溪窈。
南望元公茔，峨峨翠林杪。
宰木屯高阴，牌门灿华表。
风霜二百年，剥落几昏晓。
我来增敬心，道脉伊谁绍。
有泪盈衣巾，举头闻蜀鸟。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。